
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 770 

30 Απριλίου 2015 


ΑΠΟΦΑΣΕΙ Σ 

Αριθμ. 604 

Σύστημα Διαχείρισης, Αξιολόγησης, Παρακολούθησης 
και Ελέγχου ενεργειών που συγχρηματοδοτούνται 
από το Ταμείο Ευρωπαϊκής Βοήθειας προς τους Από¬ 
ρους (Τ.Ε.Β.Α.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ, ΥΠΟΔΟΜΩΝ, ΝΑΥΤΙΛΙΑΣ 
ΚΑΙ ΤΟΥΡΙΣΜΟΥ - ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τον Ν. 3861/2010 (ΦΕΚ 112, τ.Α') περί «Ενίσχυσης 
της διαφάνειας με υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο ’Πρόγραμμα Διαφάνεια' 
και άλλες διατάξεις». 

2. Το Π.δ. 113/2014 (Α' 180/29-08-2014) «Οργανισμός 
του Υπουργείου Εργασίας, Κοινωνικής Ασφάλισης και 
Πρόνοιας». 

3. Το Π.δ. 24/2015 (Α' 20/27-01-2015) «Σύσταση και με- 
τονομασία Υπουργείων, μεταφορά της Γενικής Γραμ- 
ματείας Κοινωνικών Ασφαλίσεων». 

4. Το Π.δ. 25/2015 (Α' 21/27.01.2015) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

5. Τον Ν. 4320/2015 (ΦΕΚ 29, τ.Α') «Ρυθμίσεις για τη 
λήψη άμεσων μέτρων για την αντιμετώπιση της ανθρω¬ 
πιστικής κρίσης, την οργάνωση της Κυβέρνησης και των 
Κυβερνητικών οργάνων και λοιπές διατάξεις.» 

6. Τον Κανονισμό (ΕΕ) αριθ. 223/2014 του Ευρωπαϊκού 
Κοινοβουλίου και του Συμβουλίου της 11ης Μαρτίου 
2014 για το Ταμείο Ευρωπαϊκής Βοήθειας προς τους 
Απόρους, όπως ισχύει, ως και τον συμπληρωματικό και 
τους εφαρμοστικούς αυτού. 

7. Την Εκτελεστική απόφαση (ΕΕ) 0(2014) 9803ίίη3ΐ 
της 15ης Δεκεμβρίου 2014 σχετικά με την έγκριση του 
Επιχειρησιακού Προγράμματος Επισιτιστικής και/ή Βα¬ 
σικής Υλικής Συνδρομής για στήριξη από το Ταμείο Ευ¬ 
ρωπαϊκής Βοήθειας προς τους Απόρους για την Ελλάδα 

8. Τον Κανονισμό (ΕΕ) αριθ. 1303/2013 του Ευρωπαϊκού 
Κοινοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρω¬ 
παϊκό Τ αμείο Περιφερειακής Ανάπτυξης, το Ευρωπαϊκό 


Κοινωνικό Ταμείο, το Ταμείο Συνοχής, το Ευρωπαϊκό 
Γεωργικό Ταμείο Αγροτικής Ανάπτυξης και το Ευρωπα¬ 
ϊκό Ταμείο Θάλασσας και Αλιείας και περί καθορισμού 
Γενικών διατάξεων για το Ευρωπαϊκό Ταμείο Περιφε¬ 
ρειακής Ανάπτυξης, το Ευρωπαϊκό Κοινωνικό Ταμείο, το 
Ταμείο Συνοχής και το Ευρωπαϊκό Ταμείο Θάλασσας 
και Αλιείας και για την κατάργηση του κανονισμού (ΕΚ) 
αριθ. 1083/2006. 

9. Τον Κανονισμό (ΕΕ) αριθ. 1304/2013 του Ευρωπα¬ 
ϊκού Κοινοβουλίου και του Συμβουλίου της 17 Δεκεμ¬ 
βρίου 2013 για το Ευρωπαϊκό Κοινωνικό Ταμείο και την 
κατάργηση του κανονισμού (ΕΚ) αριθ. 1081/2006 του 
Συμβουλίου. 

10. Το άρθρο 45 του Ν. 4314/2014 (ΦΕΚ 265/Α) «Για τη 
διαχείριση, τον έλεγχο και την εφαρμογή αναπτυξιακών 
παρεμβάσεων για την προγραμματική περίοδο 2014-2020, 
Β) Ενσωμάτωση της Οδηγίας 2012/17 του Ευρωπαϊκού 
Κοινοβουλίου και του Συμβουλίου της 13ης Ιουνίου 2012 
(ΕΕ I. 156/16.6.2012) στο ελληνικό δίκαιο, τροποποίηση 
του Ν. 3419/2005 (Α' 297) και άλλες διατάξεις». 

11. Τον Ν. 3614/2007. 

12. Τον Κανονισμό (ΕΚ, Ευρατόμ) αριθ. 966/2012 του 
Συμβουλίου «Σχετικά με τους Δημοσιονομικούς Κανόνες 
που εφαρμόζονται στον Γ ενικό Προϋπολογισμό της'Ενω- 
σης και την κατάργηση του κανονισμού (ΕΚ, Ευρατόμ) 
αρ. 1605/2002 του Συμβουλίου». 

13. Τον Κανονισμό (ΕΥΡΑΤΟΜ, ΕΚ) με αριθμ. 2185/1996 
του Συμβουλίου της 11ης Νοεμβρίου 1996 σχετικά με 
τους ελέγχους και εξακριβώσεις που διεξάγει επιτο- 
πίως η Επιτροπή για την προστασία των οικονομικών 
συμφερόντων των Ευρωπαϊκών Κοινοτήτων από απάτες 
και λοιπές παρατυπίες, όπως ισχύει. 

14. Τον Κανονισμό (ΕΥΡΑΤΟΜ, ΕΚ) υπ’ αριθμ. 2988/1995 
του Συμβουλίου της 18ης Δεκεμβρίου 1995, σχετικά με 
την προστασία των οικονομικών συμφερόντων των Ευ¬ 
ρωπαϊκών Κοινοτήτων, όπως ισχύει. 

15. Την υπ’ αριθμ. 42178/Δ9.8794/19-12-2014 απόφαση 
του Υπουργού Εργασίας, Κοινωνικής Ασφάλισης και 
Πρόνοιας (ΦΕΚ 814/ΥΟΔΔ) «Συγκρότηση του Διοικητι¬ 
κού Συμβουλίου του Εθνικού Ινστιτούτου Εργασίας και 
Ανθρώπινου Δυναμικού (Ε.Ι.Ε.Α.Δ). 

16. Την αρ. Υ56/16-2-2015 (ΦΕΚ 253/20-2-2015 τ.Β') από¬ 
φαση του Πρωθυπουργού ανάθεσης αρμοδιοτήτων στην 
Αναπληρώτρια Υπουργό Κοινωνικής Αλληλεγγύης, Θε¬ 
ανώ Φωτίου. 

17. Την υπ’ αριθ. 9152/Δ9.2742/13-3-2015 απόφαση: «Δι¬ 
ορισμός Γενικού Γραμματέα της Γενικής Γραμματείας 
Πρόνοιας του Υπουργείου Εργασίας και Κοινωνικής 
Αλληλεγγύης» 

18. Την ανάγκη καθορισμού συστήματος Διαχείρισης, 
Αξιολόγησης, Παρακολούθησης και Ελέγχου των ενερ¬ 
γειών που συγχρηματοδοτούνται από το Ταμείο Ευρω¬ 
παϊκής Βοήθειας για τους Απόρους (ΤΕΒΑ), 

19. Το γεγονός ότι από την παρούσα απόφαση δεν 
προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

ΑΡΘΡΟ 1 - ΟΡΙΣΜΟΙ 

Ισχύουν οι ακόλουθοι ορισμοί: 

1. Ως «Βασική Υλική Συνδρομή» ορίζονται τα τρόφιμα, 
και βασικά υλικά αγαθά όπως ρουχισμός, υποδήματα, 
είδη υγιεινής, σχολικά είδη και υπνόσακοι. 

2. Ως «Συνοδευτικά Μέτρα» ορίζονται οι δραστηριότη¬ 
τες που αναλαμβάνονται πέραν της διανομής τροφίμων 
ή/και της Βασικής Υλικής Συνδρομής, με στόχο την αντι¬ 
μετώπιση του κοινωνικού αποκλεισμού ή/και των κοι¬ 
νωνικών έκτακτων αναγκών με πιο ενεργό και βιώσιμο 
τρόπο, για παράδειγμα καθοδήγηση για ισορροπημένη 
διατροφή και παροχή συμβουλών για την οικονομική 
διαχείριση, υπηρεσίες ψυχοκοινωνικής στήριξης, ενδυ¬ 
νάμωσης και κοινωνικής ένταξης παιδιών σε ατομικό 
επίπεδο και σε επίπεδο οικογένειας. 

3. Ως «Ωφελούμενοι - Τελικοί Αποδέκτες» ορίζονται 
φυσικά πρόσωπα, άτομα ή οικογένειες, νοικοκυριά ή 
ομάδες τέτοιων προσώπων που χρήζουν υλικής συνδρο¬ 
μής βάση των κριτηρίων που καθορίζονται με απόφαση 
της Αν. Υπουργού Εργασίας και Κοινωνικής Αλληλεγ- 
γύης. 

4. Ως «Κοινωνικές Συμπράξεις (Κ.Σ.)» ορίζονται οι Δικαι¬ 
ούχοι φορείς Πράξεων της παραγράφου 7 του άρθρου 
2 του Κανονισμού 223/2014 και οι Οργανώσεις - Εταί¬ 
ροι της παραγράφου 3 του ίδιου άρθρου, οι οποίοι θα 
συνεργαστούν για την υλοποίηση των Πράξεων του 
Επιχειρησιακού Προγράμματος I, συνυπογράφουν Πρω¬ 
τόκολλο Συνεργασίας και δύναται να χρησιμοποιούν την 
επωνυμία: «Κοινωνική Σύμπραξη», στην οποία προστί¬ 
θεται το όνομα της οικείας Περιφερειακής Ενότητας ή 
άλλης περιοχής στην οποία αφορά η αντίστοιχη Πράξη. 

5. Ως «Δικαιούχος» ορίζεται ο επικεφαλής Εταίρος της 
Κοινωνικής Σύμπραξης (Περιφέρεια, Δήμος ή Ν.Π.Δ.Δ.) 
που φέρει την ευθύνη για την υλοποίηση Πράξεων. 

6. Ως «Επιχειρησιακό Πρόγραμμα Επισιτιστικής ή/ 
και Βασικής Υλικής Συνδρομής» (αναφερόμενο επίσης 
ως «ΕΠ I») ορίζεται το Επιχειρησιακό Πρόγραμμα που 
υποστηρίζει τη διανομή τροφίμων ή/και την παροχή 
Βασικής Υλικής Συνδρομής στους απόρους, συνδυά¬ 
ζεται όπου χρειάζεται με Συνοδευτικά Μέτρα, και έχει 
ως στόχο την ελάφρυνση του κοινωνικού αποκλεισμού 
των απόρων. 

7. Ως «Πράξη» ορίζεται έργο, σύμβαση ή δράση που 
επιλέγεται από τη Διαχειριστική Αρχή του οικείου Επι¬ 
χειρησιακού Προγράμματος I ή με ευθύνη της και που 
συμβάλλει στην επίτευξη των στόχων του Επιχειρησι¬ 
ακού Προγράμματος με το οποίο συνδέεται. 

8. Ως «Περατωθείσα Πράξη» ορίζεται Πράξη που έχει 
ολοκληρωθεί, έχουν αποδοθεί όλες οι σχετικές πληρω¬ 
μές από τους Δικαιούχους και τους έχει καταβληθεί η 
στήριξη από το Επιχειρησιακό Πρόγραμμα. 


9. Ως «Δημόσια Δαπάνη» ορίζεται η δημόσια συνδρομή 
στην χρηματοδότηση Πράξεων πηγή της οποίας είναι ο 
προϋπολογισμός των εθνικών, περιφερειακών ή τοπικών 
δημόσιων αρχών, ο προϋπολογισμός της Ένωσης που 
συνδέεται με το Ταμείο, ο προϋπολογισμός φορέων 
δημοσίου δικαίου ή ο προϋπολογισμός ενώσεων δη¬ 
μόσιων αρχών ή οποιουδήποτε οργανισμού δημοσίου 
δικαίου κατά την έννοια του άρθρου 1 παράγραφος 9 
της οδηγίας 2004/18/ΕΚ του Ευρωπαϊκού Κοινοβουλίου 
και του Συμβουλίου. 

10. Ως «Λογιστική Χρήση» ορίζεται η περίοδος από 
1η Ιουλίου έως 30 Ιουνίου, εκτός από την πρώτη λογι¬ 
στική χρήση της περιόδου προγραμματισμού, η οποία 
καλύπτει την περίοδο από την ημερομηνία έναρξης της 
επιλεξιμότητας της δαπάνης έως τις 30 Ιουνίου 2015. 
Η τελική λογιστική χρήση καλύπτει την περίοδο από 1 
Ιουλίου 2023 έως 30 Ιουνίου 2024. 

11. Ως «ΟικονομικόΈτος» ορίζεται η περίοδος από 1η 
Ιανουάριου έως 31η Δεκεμβρίου. 

12. Ως «Παρατυπία» ορίζεται οποιαδήποτε παραβίαση 
της ενωσιακής ή εθνικής νομοθεσίας σε σχέση με την 
εφαρμογή της, που είναι αποτέλεσμα πράξης ή παρά¬ 
λειψης οικονομικού φορέα ο οποίος συμμετέχει στην 
υλοποίηση του Ταμείου, που έχει ή θα μπορούσε να 
έχει ως αποτέλεσμα την πρόκληση ζημίας στον προϋ¬ 
πολογισμό της Ένωσης, με τη χρέωση αδικαιολόγητης 
δαπάνης στον προϋπολογισμό της Ένωσης. 

13. Ως «Συστημική Παρατυπία» ορίζεται οιαδήποτε 
παρατυπία που έχει ενδεχομένως επαναλαμβανόμενο 
χαρακτήρα, με μεγάλη πιθανότητα εμφάνισης σε πα¬ 
ρεμφερή είδη Πράξεων, η οποία προκύπτει από σοβαρές 
ελλείψεις στην αποτελεσματική λειτουργία των Συστη¬ 
μάτων Διαχείρισης και Ελέγχου, συμπεριλαμβανομένης 
της παράλειψης καθορισμού κατάλληλων διαδικασιών 
σύμφωνα με τον παρόντα κανονισμό. 

14. Ως «Ανάδοχος» ορίζεται ο προμηθευτής ο οποίος 
προέκυψε σύμφωνα με το ισχύον Εθνικό και Κοινοτικό 
Δίκαιο Προμηθειών. 

ΑΡΘΡΟ 2 - ΠΕΔΙΟ ΕΦΑΡΜΟΓΗΣ ΤΗΣ ΣΤΗΡΙΞΗΣ 

Το Ταμείο Ευρωπαϊκής Βοήθειας για τους Απόρους 
(Τ.Ε.Β.Α.) υποστηρίζει Εθνικά Συστήματα μέσω των οποί¬ 
ων διανέμονται στους απόρους τρόφιμα ή/και Βασική 
Υλική Συνδρομή, μέσω των Κοινωνικών Συμπράξεων που 
επιλέγονται, καθώς επίσης και δραστηριότητες σχετι¬ 
κά με τη συλλογή, μεταφορά, αποθήκευση και διανομή 
δωρεών τροφίμων. 

Το Ταμείο στηρίζει Συνοδευτικά μέτρα, συμπληρώνο¬ 
ντας την παροχή τροφίμων ή/και Βασικής Υλικής Συν¬ 
δρομής και στηρίζει δραστηριότητες που συμβάλλουν 
στην κοινωνική ενσωμάτωση των απόρων. 

Το Ταμείο προάγει, σε ενωσιακό επίπεδο, την αμοιβαία 
μάθηση, τη δικτύωση και τη διάδοση καλών πρακτικών 
στον τομέα της μη οικονομικής βοήθειας προς τους 
απόρους. 

Το πεδίο εφαρμογής του Τ.Ε.Β.Α. εξειδικεύεται στην 
Ελλάδα μέσω του Επιχειρησιακού Προγράμματος Επισι¬ 
τιστικής και Βασικής Υλικής Συνδρομής (Ε.Π. I) το οποίο 
έχει εγκριθεί την 15η Δεκεμβρίου 2014 και υλοποιείται 
στο σύνολο της χώρας. 

Η περίοδος εφαρμογής του Ταμείου Ευρωπαϊκής Βο¬ 
ήθειας για τους Απόρους (Τ.Ε.Β.Α.) ταυτίζεται με την 

προγραμματική περίοδο του ΕΣΠΑ/ΣΕΣ (1η Ιανουάριου 
2014 έως 31η Δεκεμβρίου 2020). 

ΑΡΘΡΟ 3 - ΩΦΕΛΟΥΜΕΝΟΙ - ΤΕΛΙΚΟΙ ΑΠΟΔΕΚΤΕΣ 

Ωφελούμενοι των δράσεων του Επιχειρησιακού Προ¬ 
γράμματος του ΤΕΒΑ είναι άτομα και οικογένειες που 
διαβιούν σε συνθήκες ακραίας φτώχειας. 

Ο προσδιορισμός των απόρων λαμβάνει υπόψη και 
συμμορφώνεται με τα οριζόμενα στο Αρ. 2 (2) και 5 (11) 
του Κανονισμού του ΤΕΒΑ και βρίσκεται σε συμφω¬ 
νία και συνέργεια με τις αντίστοιχες εθνικές πολιτικές 
για τη φτώχεια και τον κοινωνικό αποκλεισμό και θα 
στοχεύει κυρίως σε οικογένειες με παιδιά (με έμφαση 
στις μονογονεϊκές και πολυμελείς οικογένειες) και τους 
αστέγους (χωρίς αποκλεισμούς προς άλλες κατηγορίες 
ακραίας φτώχειας). 

Με απόφαση της Αν. Υπουργού Εργασίας και Κοινω¬ 
νικής Αλληλεγγύης, καθορίζονται τα εισοδηματικά και 
περιουσιακά κριτήρια επιλεξιμότητας των ωφελούμενων 
του Επιχειρησιακού Προγράμματος «Επισιτιστικής και 
Βασικής Υλικής Συνδρομής για το Ταμείο Ευρωπαϊκής 
Βοήθειας για τους Απόρους (Τ.Ε.Β.Α)». 

Η οριστική επιλογή των ωφελούμενων από τις Κοι¬ 
νωνικές Συμπράξεις, γίνεται μετά από αίτηση του εν¬ 
διαφερομένου κατόπιν πρόσκλησης από τον Δικαιού¬ 
χο με βάση τα κριτήρια που έχουν καθοριστεί στην 
προαναφερόμενη Υπουργική απόφαση ανά κατηγορία 
παρέμβασης ή από έρευνες πεδίου των εταίρων της 
Κοινωνικής Σύμπραξης. 

Σε διάστημα που θα ορίζεται από τη Πρόσκληση οι 
Κοινωνικές Συμπράξεις θα δημοσιεύσουν «Ανοιχτή Πρό¬ 
σκληση» στους δυνητικούς ωφελούμενους της οικείας 
Περιφερειακής Ενότητας, προκειμένου να υποβάλλουν 
Αίτηση για ένταξή τους στις δράσεις στήριξης που υλο¬ 
ποιούν, με βάση τα κριτήρια επιλογής ωφελουμένων, 
έτσι όπως θα οριστούν με Υπουργική απόφαση. 

Η Αίτηση υποβάλλεται ηλεκτρονικά, είτε ιδιωτικά, είτε 
μέσω των Εταίρων και επέχει θέση Υπεύθυνης Δήλω¬ 
σης του Ν. 1599/1986. Η Αίτηση είναι προσβάσιμη από 
ηλεκτρονική εφαρμογή, την επιμέλεια της οποίας θα 
έχει η ΗΔΙΚΑ Α.Ε. Η πρόσβαση στην ηλεκτρονική Αίτη¬ 
ση γίνεται με τη χρήση των κωδικών του Δικαιούχου 
στο σύστημα της Γενικής Γραμματείας Πληροφοριακών 
Συστημάτων. 

Η ΗΔΙΚΑ Α.Ε. μετά την ηλεκτρονική Αίτηση του δυ¬ 
νητικού ωφελούμενου και κατόπιν διασταύρωσης των 
περιλαμβανόμενων στην Αίτηση στοιχείων με τη Γενική 
Γραμματεία Δημοσίων Εσόδων (Διεύθυνση Ηλεκτρονι¬ 
κής Διακυβέρνησης) και άλλες σχετικές εθνικές βάσεις 
δεδομένων με τις οποίες διασυνδέεται, επεξεργάζεται 
τα στοιχεία του περιεχομένου των υποβληθεισών αι¬ 
τήσεων και εκδίδει πίνακα ωφελουμένων, ανά Περιφε¬ 
ρειακή Ενότητα ή ανά γεωγραφική ζώνη κάλυψης των 
Κοινωνικών Συμπράξεων. Ο πίνακας ωφελουμένων δια¬ 
βιβάζεται στον Δικαιούχο κάθε Κοινωνικής Σύμπραξης 
για επιβεβαίωση και έκδοση της τελικής κατάστασης 
ωφελουμένων. 

Στις περιπτώσεις των αστέγων, έτσι όπως ορίζονται 
στην ανωτέρω Υπουργική απόφαση, οι Εταίροι θα δια¬ 
θέτουν επιστημονικό προσωπικό για τη διενέργεια κοι¬ 
νωνικής έρευνας, το πόρισμα της οποίας θα λαμβάνεται 
υπόψη για την τελική απόφαση Ένταξης. Σε αυτές τις 
περιπτώσεις, το πόρισμα της κοινωνικής έρευνας δια¬ 


βιβάζεται και τηρείται στο αρχείο του Δικαιούχου, ενώ 
η κοινωνική έρευνα καθεαυτή τηρείται στο αρχείο του 
Εταίρου για το λογαριασμό του οποίου εκπονήθηκε. 

Από την έκδοση της τελικής κατάστασης ωφελούμε¬ 
νων από τον Δικαιούχο, οι αιτούντες οι οποίοι δεν συ- 
μπεριλαμβάνονται σε αυτή, έχουν το δικαίωμα υποβολής 
ένστασης. Η υποβολή της ένστασης γίνεται γραπτώς 
στον Δικαιούχο και ο αϊτών δύναται να προσκομίσει 
κάθε πρόσφορο δικαιολογητικό που να τεκμηριώνει την 
πραγματική του κατάσταση. 

Οι ενστάσεις αποστέλλονται στην Επιτροπή Ενστάσε¬ 
ων που θα συσταθεί στο Υπουργείο Εργασίας, Κοινωνι¬ 
κής Ασφάλισης και Κοινωνικής Αλληλεγγύης με Υπουρ¬ 
γική απόφαση. Μετά την ολοκλήρωση της διαδικασίας 
εξέτασης των ενστάσεων εκδίδεται συμπληρωματική 
κατάσταση δικαιούχων. 

Ειδική μέριμνα θα ληφθεί για τη διαχείριση ευαίσθη¬ 
των προσωπικών δεδομένων τόσο από τις Αρχές Δι¬ 
αχείρισης, Συντονισμού και Ελέγχου, όσο και από τις 
Κοινωνικές Συμπράξεις. 

ΑΡΘΡΟ 4 - ΑΡΧΕΣ ΔΙΑΧΕΙΡΙΣΗΣ, 
ΣΥΝΤΟΝΙΣΜΟΥ ΚΑΙ ΕΛΕΓΧΟΥ 

Ως Αρχές Διαχείρισης και Ελέγχου προσδιορίζονται 
οι παρακάτω φορείς, με αρμοδιότητες: 

1. Το Υπουργείο Εργασίας, Κοινωνικής Ασφάλισης και 
Κοινωνικής Αλληλεγγύης - Γ ενική Γ ραμματεία Πρόνοι¬ 
ας, ορίζεται ως Εθνική Αρχή Συντονισμού, αρμόδια για 
την εξειδίκευση των δράσεων του προγράμματος, των 
προσκλήσεων και των κριτηρίων επιλογής των ωφε¬ 
λούμενων. 

2. Το Εθνικό Ινστιτούτο Εργασίας και Ανθρώπινου Δυ¬ 
ναμικού (ΕΙΕΑΔ), το οποίο εποπτεύεται από το Υπουρ¬ 
γείο Εργασίας, Κοινωνικής Ασφάλισης και Κοινωνικής 
Αλληλεγγύης, ασκεί καθήκοντα Διαχειριστικής Αρχής 
σύμφωνα με το άρθρο 32 του Κανονισμού 223/2014. 

3. Η Ειδική Υπηρεσία Αρχή Πιστοποίησης και Εξακρί¬ 
βωσης Συγχρηματοδοτούμενων Προγραμμάτων εκτελεί 
καθήκοντα πιστοποίησης και για το ΤΕΒΑ σύμφωνα με 
το άρθρο 33 του Κανονισμού 223/2014. 

4. Η Επιτροπή Δημοσιονομικού Ελέγχου εκτελεί καθή¬ 
κοντα ελέγχου και για το ΤΕΒΑ, σύμφωνα με το άρθρο 
34 του Κανονισμού 223/2014 

5. Η Εθνική Αρχή Συντονισμού του ΕΣΠΑ και ειδικότερα 
η Ειδική Υπηρεσία Συντονισμού του ΕΚΤ μεριμνά για τη 
διασφάλιση της συνέργειας μεταξύ των παρεμβάσεων 
του Τ.Ε.Β.Α και του Ε.Κ.Τ και κυρίως των παρεμβάσεων 
του θεματικού Στόχου 9 του Ε.Κ.Τ και των Π.Ε.Π. 

6. Η Επιτροπή Συντονισμού του Προγράμματος μερι¬ 
μνά για την ορθή υλοποίηση του Επιχειρησιακού Προ¬ 
γράμματος και εποπτεύει το Δίκτυο Φορέων Συντονι¬ 
σμού και Υλοποίησης, όπως αυτό περιγράφεται στο 
άρθρο 21 της παρούσας απόφασης. 

ΑΡΘΡΟ 5 - ΚΑΘΗΚΟΝΤΑ ΔΙΑΧΕΙΡΙΣΤΙΚΗΣ ΑΡΧΗΣ 

Σύμφωνα με το άρθρο 3 της παρούσας, ως Αρχή Δια¬ 
χείρισης για την εφαρμογή των ενεργειών που χρημα¬ 
τοδοτούνται από το Τ.Ε.Β.Α., ορίζεται το Εθνικό Ινστι¬ 
τούτο Εργασίας και Ανθρώπινου Δυναμικού (Ε.Ι.Ε.Α.Δ.), 
το οποίο είναι αρμόδιο για: 

Α. Τη διαχείριση του Ε.Π. I και ειδικότερα: 

1. Εκπονεί και μετά από διαβουλεύσεις με τα ενδι¬ 
αφερόμενο μέρη και αποφεύγοντας τις συγκρούσεις 

συμφερόντων, υποβάλλει στην Επιτροπή τις ετήσιες 
και τελικές εκθέσεις υλοποίησης που αναφέρονται στο 
άρθρο 13 του Κανονισμού 223/2014. 

2. Θεσπίζει για κάθε Πράξη σύστημα εγγραφής και απο¬ 
θήκευσης δεδομένων σε ηλεκτρονική μορφή, τα οποία εί¬ 
ναι αναγκαία για την παρακολούθηση, την αξιολόγηση, τη 
δημοσιονομική διαχείριση, την επαλήθευση και τον έλεγχο. 

3. Εξασφαλίζει ότι τα δεδομένα συλλέγονται, καταχω¬ 
ρίζονται και αποθηκεύονται στο αναφερόμενο σύστημα, 
σύμφωνα με τις διατάξεις της οδηγίας 95/46/ΕΚ και 
κατά περίπτωση, αναλύονται κατά φύλο. 

Β. Την επιλογή των Πράξεων και ειδικότερα: 

1. Καταρτίζει και εφαρμόζει κατάλληλες διαδικασίες 
επιλογής και/ή κριτήρια που δεν αποτελούν διακρίσεις 
και είναι διαφανή. 

2. Εξασφαλίζει ότι η Πράξη που επιλέχθηκε: 

ί) εμπίπτει στο πεδίο εφαρμογής του Ταμείου «Επισιτι¬ 
στικής και Βασικής Υλικής Συνδρομής για το Ταμείο Ευ¬ 
ρωπαϊκής Βοήθειας για τους Απόρους (Τ.Ε.Β.Α./Ρ,Ε.Α.ϋ.)» 
και του Επιχειρησιακού Προγράμματος I, 

ϋ) πληροί τα κριτήρια που καθορίζονται στο Επιχει¬ 
ρησιακό Πρόγραμμα I και στα άρθρα 22, 23 και 26 του 
Κανονισμού 223/2014, 

ιϋ) λαμβάνει υπόψη, κατά περίπτωση, τις αρχές που 
ορίζονται στο άρθρο 5 παράγραφοι 11,12,13 και 14 του 
Κανονισμού 223/2014. 

3. Εξασφαλίζει ότι παρέχεται στον Δικαιούχο από¬ 
φαση Ένταξης Πράξης και καθορίζει τους όρους για 
την υποστήριξή της, συμπεριλαμβανομένων των ειδικών 
απαιτήσεων που αφορούν τα προϊόντα ή τις υπηρεσίες 
που πρέπει να παρασχεθούν, το σχέδιο χρηματοδότη¬ 
σης και την προθεσμία εκτέλεσης. 

4. Εξασφαλίζει ότι ο Δικαιούχος διαθέτει τη διοικητι¬ 
κή, χρηματοοικονομική και επιχειρησιακή ικανότητα να 
τηρήσει τους όρους που αναφέρονται στο στοιχείο 3 
πριν από την έγκριση της Πράξης. 

5. Εξασφαλίζει ότι, σε περίπτωση που η υλοποίηση 
της Πράξης έχει αρχίσει πριν από την υποβολή Αίτησης 
για Χρηματοδότηση στη Διαχειριστική Αρχή, τηρείται 
το ισχύον δίκαιο σχετικά με την εν λόγω Πράξη. 

6. Καθορίζει το είδος της υλικής βοήθειας για Ε.Π. I με 
βάση τις σχετικές Υπουργικές Αποφάσεις που περιγρά- 
φονται στο σημείο 8, αρ 45 του Ν 4314/2014 στα οποία 
θα καταλογιστούν οι δαπάνες μιας Πράξης. 

Γ. Τη δημοσιονομική διαχείριση και τον έλεγχο του 
Επιχειρησιακού Προγράμματος I και ειδικότερα: 

1. Παρέχει όλες τις απαραίτητες προεγκρίσεις και 
ειδικότερα: 

• Εγκρίνει τα τεύχη προκήρυξης για την προμήθεια 
των υλικών αγαθών και τροφίμων. 

• Προεγκρίνει την σύμβαση πριν την υπογραφή της. 

• Προεγκρίνει τυχόν τροποποιήσεις/παρατάσεις της 
σύμβασης. 

2. Επαληθεύει την παράδοση των συγχρηματοδοτού- 
μενων προϊόντων και υπηρεσιών και την καταβολή των 
δαπανών που δηλώνουν οι Δικαιούχοι καθώς και ότι 
οι δαπάνες αυτές είναι σύμφωνες με το εφαρμοστέο 
δίκαιο, το Επιχειρησιακό Πρόγραμμα I και τους όρους 
για την υποστήριξη της Πράξης. 

3. Διασφαλίζει ότι οι Δικαιούχοι που εμπλέκονται στην 
υλοποίηση Πράξεων, τηρούν είτε χωριστό λογιστικό 
σύστημα είτε επαρκή λογιστική κωδικοποίηση, για όλες 
τις συναλλαγές που αφορούν μια Πράξη. 


4. Ορίζει διαδικασίες που διασφαλίζουν την τήρη¬ 
ση όλων των εγγράφων σχετικά με τις δαπάνες και 
τους ελέγχους που απαιτούνται για τη διασφάλιση 
επαρκούς διαδρομής του ελέγχου, σύμφωνα με τις 
απαιτήσεις του άρθρου 28 στοιχείο ζ του Κανονισμού 
223/2014. 

5. Συντάσσει τη διαχειριστική δήλωση και την ετήσια 
σύνοψη που προβλέπεται στο άρθρο 59 παράγραφος 
5 πρώτο εδάφιο στοιχεία α και β του δημοσιονομικού 
κανονισμού 966/2012. 

Δ. Τις επαληθεύσεις, οι οποίες αφορούν στις ακόλου¬ 
θες διαδικασίες: 

1. Διοικητικές Επαληθεύσεις, για κάθε δήλωση δαπά¬ 
νης που υποβάλλει ο Διακαιούχος. 

2. Επιτόπιες Επαληθεύσεις Πράξεων (στις οποίες συμ¬ 
μετέχουν και στελέχη της Γενικής Γραμματείας Πρό¬ 
νοιας - των οποίων τα μέλη ορίζονται με απόφαση του 
Ε.Ι.Ε.Α.Δ.). 

Οι επιτόπιες επαληθεύσεις μεμονωμένων Πράξεων 
μπορούν να διενεργούνται σε δειγματοληπτική βάση. 

Εάν η Διαχειριστική Αρχή είναι και Δικαιούχος στο 
πλαίσιο της Τεχνικής Βοήθειας του Επιχειρησιακού 
Προγράμματος, οι ρυθμίσεις για τις επαληθεύσεις που 
αναφέρονται στην παράγραφο Γ στοιχείο 1 εξασφαλί¬ 
ζουν τον επαρκή διαχωρισμό καθηκόντων. 

Επιπλέον, η Διαχειριστική Αρχή είναι αρμόδια για: 

• Τον καθορισμό διαδικασιών για τη διασφάλιση της 
τήρησης όλων των δικαιολογητικών εγγράφων σχετικά 
με τις δαπάνες και τους ελέγχους των Συγχρηματοδο- 
τούμενων Πράξεων για τρία έτη μετά το κλείσιμο της 
χρηματοδοτικής συνεισφοράς που εισπράχθηκε από 
το Ε.Π. I και την παροχή πρόσβασης των Εθνικών και 
Ευρωπαϊκών ελεγκτικών αρχών σε αυτά. 

• Την παροχή στην Αρχή Πιστοποίησης όλων των 
αναγκαίων πληροφοριών σχετικά με τις διαδικασίες και 
τις επαληθεύσεις που πραγματοποιούνται σε σχέση με 
κάθε δαπάνη, για σκοπούς πιστοποίησης. 

• Τη συνεργασία με τις αρμόδιες Υπηρεσίες της Ε.Ε. 
για τη διενέργεια ενδιάμεσης και εκ των υστέρων αξι¬ 
ολόγησης των παρεμβάσεων Τ.Ε.Β.Α., σύμφωνα με τα 
άρθρα 17 και 18 του Κανονισμού 223/2014. 

• Τις διαδικασίες εγγραφής της απαιτούμενης δη¬ 
μόσιας δαπάνης στο Π.Δ.Ε. για τη χρηματοδότηση ων 
δράσεων, όπως: 

- Τις δράσεις πληροφόρησης και δημοσιότητας των 
παρεμβάσεων του ΤΕΒΑ σύμφωνα με τα προβλεπόμενα 
στο άρθρο 19 του Κανονισμού 223/2014 και τις σχετικές 
οδηγίες της Ε.Ε. 

- Την εκπόνηση οριζόντιων εργαλείων, εξειδικευμέ- 
νων οδηγών υλοποίησης πράξεων και τυποποιημένων 
διαδικασιών διαχείρισης, για την αποτελεσματικότερη 
παρακολούθηση των παρεμβάσεων του ΤΕΒΑ. 

ΑΡΘΡΟ 6 - ΚΑΘΗΚΟΝΤΑ ΤΗΣ ΑΡΧΗΣ ΠΙΣΤΟΠΟΙΗΣΗΣ 

Η Αρχή Πιστοποίησης των Επιχειρησιακών Προγραμ¬ 
μάτων του ΕΣΠΑ 2014-2020 ορίζεται ως Αρχή Πιστο¬ 
ποίησης του ΕΠ του ΤΕΒΑ σύμφωνα με το άρθρο 45 
του Ν. 4314/2014. 

Η Αρχή Πιστοποίησης σύμφωνα με τα οριζόμενα στο 
άρθρο 10 του Ν. 4314/2014 είναι αρμόδια για: 

Α. Την κατάρτιση και υποβολή αιτήσεων πληρωμής 
και την πιστοποίηση ότι αυτές είναι προϊόν αξιόπιστων 
λογιστικών συστημάτων, βασίζονται σε επαληθεύσιμα 

παραστατικά και έχουν υποβληθεί σε επαληθεύσεις από 
τα αρμόδια όργανα. 

Β. Την κατάρτιση των λογαριασμών που αναφέρονται 
στο άρθρο 59 παράγραφος 5 πρώτο εδάφιο στοιχείο α, 
του δημοσιονομικού κανονισμού 966/2012. 

Γ. Την πιστοποίηση της πληρότητας, της ακρίβειας 
και της ειλικρίνειας των λογαριασμών και ότι οι δα¬ 
πάνες που εγγράφονται σε αυτούς είναι σύμφωνες 
με το εφαρμοστέο Δίκαιο και έχουν πραγματοποιηθεί 
για Πράξεις που επελέγησαν για χρηματοδότηση σύμ¬ 
φωνα με τα κριτήρια που εφαρμόζονται στο Επιχει¬ 
ρησιακό Πρόγραμμα και συνάδουν με το εφαρμοστέο 
Δίκαιο. 

Δ. Τη διασφάλιση της ύπαρξης ενός συστήματος εγ¬ 
γραφής και αποθήκευσης, σε ηλεκτρονική μορφή, λογι¬ 
στικών εγγραφών για κάθε Πράξη, και το οποίο υποστη¬ 
ρίζει όλα τα απαιτούμενα δεδομένα για την κατάρτιση 
των αιτήσεων πληρωμής και τους λογαριασμούς, πε- 
ριλαμβανομένων των εγγραφών των προς ανάκτηση 
ποσών, των ανακτηθέντων ποσών και των ποσών που 
ανακλήθηκαν μετά από ολική ή μερική ακύρωση της 
συνεισφοράς για την Πράξη. 

Ε. Τη διασφάλιση, ότι έχει λάβει επαρκείς πληροφο¬ 
ρίες από τη Διαχειριστική Αρχή σχετικά με τις διαδι¬ 
κασίες και τις διενεργηθείσες επαληθεύσεις σε σχέση 
με τη δαπάνη. 

ΣΤ. Τη συνεκτίμηση, κατά τη σύνταξη και υποβολή 
αιτήσεων πληρωμής, των αποτελεσμάτων όλων των 
ελέγχων που διενεργούνται από την Αρχή Ελέγχου ή 
υπό την ευθύνη της. 

Ζ. Την τήρηση, σε ηλεκτρονική μορφή, λογιστικών εγ¬ 
γραφών όσον αφορά τις δαπάνες που δηλώνονται και 
του αντίστοιχου ποσού της δημόσιας συμμετοχής που 
καταβάλλεται στους Δικαιούχους. 

Η. Την τήρηση λογαριασμών για τα προς ανάκτηση 
ποσά και τα ποσά που αποσύρονται μετά από ολική 
ή μερική ακύρωση της συνεισφοράς στην Πράξη. Τα 
ανακτώμενα ποσά επιστρέφονται στον προϋπολογισμό 
της Ένωσης πριν από το κλείσιμο του Επιχειρησιακού 
Προγράμματος και αφαιρούνται από την επόμενη δή¬ 
λωση δαπανών. 

ΑΡΘΡΟ 7 - ΚΑΘΗΚΟΝΤΑ ΤΗΣ ΑΡΧΗΣ ΕΛΕΓΧΟΥ 

Η Αρχή Ελέγχου των Επιχειρησιακών Προγραμμάτων 
του ΕΣΠΑ 2014-2020 ορίζεται ως Αρχή Ελέγχου του ΕΠ 
του ΤΕΒΑ σύμφωνα με το άρθρο 45 του Ν. 4314/2014. 

Η Αρχή Ελέγχου σύμφωνα με τα οριζόμενα στα Αρθρα 
11 και 12 του Ν. 4314/2014 είναι αρμόδια για: 

Α. Η Αρχή Ελέγχου διασφαλίζει τη διενέργεια ελέγχων 
όσον αφορά στην ομαλή λειτουργία του συστήματος 
διαχείρισης και ελέγχου του Επιχειρησιακού Προγράμ¬ 
ματος I και σε κατάλληλο δείγμα Πράξεων με βάση τις 
δαπάνες που δηλώνονται. 

Οι δηλωθείσες δαπάνες ελέγχονται με βάση αντι¬ 
προσωπευτικό δείγμα, ή κατά περίπτωση, με ελέγχους 
επαλήθευσης, και, κατά γενικό κανόνα, με στατιστικές 
μεθόδους δειγματοληψίας. 

Μη στατιστική μέθοδος δειγματοληψίας μπορεί να 
χρησιμοποιηθεί ανάλογα με την επαγγελματική κρίση 
της Αρχής Ελέγχου, σε δεόντως αιτιολογημένες περι¬ 
πτώσεις, σύμφωνα με τα διεθνώς αποδεκτά ελεγκτικά 
πρότυπα και σε κάθε περίπτωση όταν ο αριθμός των 


Πράξεων για μια λογιστική χρήση δεν είναι επαρκής 
ώστε να επιτρέψει τη χρήση στατιστικής μεθόδου. 

Σε τέτοιες περιπτώσεις, το μέγεθος του δείγματος 
είναι επαρκές ώστε να είναι σε θέση η αρχή ελέγχου να 
συντάσσει έγκυρη έκθεση λογιστικού ελέγχου σύμφωνα 
με το άρθρο 59 παράγραφος 5 εδάφιο πρώτο, στοιχείο 
β, του Δημοσιονομικού Κανονισμού. 

Η μέθοδος μη στατιστικού δείγματος καλύπτει του¬ 
λάχιστον το 5% των Πράξεων για τις οποίες έχουν 
δηλωθεί δαπάνες κατά τη διάρκεια μιας λογιστικής χρή¬ 
σης και 10% των δαπανών που έχουν δηλωθεί κατά τη 
διάρκεια μιας λογιστικής χρήσης. 

Β. Όταν οι έλεγχοι διενεργούνται από διαφορετικό 
φορέα, η Αρχή Ελέγχου εγγυάται ότι ο εν λόγω φορέας 
διαθέτει την αναγκαία λειτουργική ανεξαρτησία. 

Γ. Η Αρχή Ελέγχου εγγυάται ότι κατά τον έλεγχο 
λαμβάνονται υπόψη τα διεθνώς αποδεκτά λογιστικά 
πρότυπα. 

Δ. Η Αρχή Ελέγχου καταρτίζει, εντός οκτώ μηνών 
από την έγκριση του Επιχειρησιακού Προγράμματος I , 
στρατηγική λογιστικού ελέγχου για τη διενέργεια των 
λογιστικών ελέγχων. Η στρατηγική λογιστικού ελέγχου 
ορίζει τη μεθοδολογία ελέγχου, την μέθοδο δειγματο¬ 
ληψίας ή, κατά περίπτωση, τους ελέγχους επαλήθευσης 
για τους λογιστικούς ελέγχους Πράξεων και τον προ¬ 
γραμματισμό των ελέγχων για την τρέχουσα λογιστική 
χρήση και τις δύο επόμενες λογιστικές χρήσεις. Η στρα¬ 
τηγική λογιστικού ελέγχου επικαιροποιείται σε ετήσια 
βάση από το 2016 μέχρι και το 2024. Η Αρχή Ελέγχου 
υποβάλλει στην Επιτροπή τη στρατηγική λογιστικού 
ελέγχου, κατόπιν σχετικού αιτήματος. 

Ε. Η Αρχή Ελέγχου συντάσσει: 

- Γνώμη λογιστικού ελέγχου σύμφωνα με το άρθρο 
59 παράγραφος 5 πρώτο εδάφιο στοιχείο β, του Δημο¬ 
σιονομικού Κανονισμού 966/2012. 

- Ετήσια έκθεση ελέγχου που παραθέτει τα κύρια 
συμπεράσματα των λογιστικών ελέγχων που διενεργή- 
θηκαν σύμφωνα με την παράγραφο 1, συμπεριλαμβανο¬ 
μένων των συμπερασμάτων σχετικά με ελλείψεις που 
διαπιστώθηκαν στα συστήματα διαχείρισης και ελέγχου, 
και των προτεινόμενων διορθωτικών ενεργειών. 

ΑΡΘΡΟ 8 - ΕΠΙΛΟΓΗ ΤΩΝ ΚΟΙΝΩΝΙΚΩΝ 
ΣΥΜΠΡΑΞΕΩΝ/ΠΡΑΞΕΩΝ 

Για την υλοποίηση των παρεμβάσεων του Ε.Π I συγκρο¬ 
τούνται Κοινωνικές Συμπράξεις με τη συμμετοχή φορέων 
του Δημόσιου και Ευρύτερου Δημόσιου Τομέα, Ν.Π.Δ.Δ., 
Ν.Π.Ι.Δ. πιστοποιημένα σύμφωνα με τον Ν. 2646/1998. Δι¬ 
καιούχος σε κάθε Κοινωνική Σύμπραξη δύναται να είναι 
η Περιφέρεια, Δήμος ή Ν.Π.Δ.Δ. Ως εταίροι επιπλέον των 
ανωτέρω θα μπορούν να συμμετάσχουν και: 

• ΝΠΙΔ πιστοποιημένα στο πλαίσιο του Ν. 2646/1998 
και της υπουργικής απόφασης Γ.Π: Π(2)γ/οικ. 34029/22- 
3-2012. 

• Καταναλωτικές Οργανώσεις που εντάσσονται 
στο μητρώο της Γενικής Γραμματείας Καταναλωτή 
(Ν.2251/1994) του Υπουργείου Οικονομίας, Υποδομών, 
Ναυτιλίας και Τουρισμού. 

• ΜΚΟ που εντάσσονται στο Εθνικό Πιστοποιημένο 
Μητρώο ή/και μέλη της Ομοσπονδίας Εθελοντικών ΜΚΟ. 

• Ατυπα κοινωνικά δίκτυα με πρωτοβουλίες και δρά¬ 
σεις διανομής ειδών σε απόρους σε τοπικό επίπεδο, 
τα οποία θα πρέπει να πιστοποιηθούν σύμφωνα με τις 

διατάξεις του Ν. 2646/1998 και να υπαχθούν στο Παρα¬ 
τηρητήριο Φορέων Κοινωνικής Φροντίδας και Αλληλεγ¬ 
γύης (Ν.4262/2014). 

Η επιλογή των Κοινωνικών Συμπράξεων, η κατανομή 
των διαθέσιμων πόρων, ο επιμερισμός των κεντρικών 
ή αποκεντρωμένων προμηθειών καθώς και οι ενδεχό¬ 
μενες τροποποιήσεις των παραπάνω, θα εξειδικεύονται 
και θα προσδιορίζονται με Υπουργική απόφαση της Αν. 
Υπουργού Εργασίας και Κοινωνικής Αλληλεγγύης. 

Η επιλογή των Κοινωνικών Συμπράξεων θα πρέπει να 
διασφαλίζει την καθολική κάλυψη της περιοχής παρέμ¬ 
βασης και οι προτεινόμενες δράσεις να αντανακλούν 
τις τοπικές ανάγκες. 

Σε περιπτώσεις που Αίτηση Χρηματοδότησης υποβάλ¬ 
λουν για την ίδια περιοχή παρέμβασης περισσότερες 
της μιας Κοινωνικές Συμπράξεις, τότε η Διαχειριστική 
Αρχή προτείνει την'Ενταξη Πράξεων με βάση κριτήρια 
που βασίζονται στις αρχές της διαφάνειας και της μη 
διάκρισης σύμφωνα με το Αρθρο 32 - §3α του Κανονι¬ 
σμού 223/2014. 

Όλες οι υλοποιούμενες Πράξεις συμμορφώνονται με 
τα άρθρα 5 §11 και 13 του Κανονισμού 223/2014 και του 
Επιχειρησιακού Προγράμματος του ΤΕΒΑ. 

Τα κριτήρια επιλογής τα οποία ορίζονται για την επι¬ 
λογή των πράξεων είναι: 

• Η Αίτηση Χρηματοδότησης υποβάλλεται από Κοι¬ 
νωνική Σύμπραξη 

η οποία διαθέτει: 

- Προηγούμενη εμπειρία με τις ομάδες στόχου της 
Πράξης 

- Προηγούμενη εμπειρία σχετική με το είδος υλικής 
στέρησης της Πράξης (π.χ. διανομή τροφίμων) 

- Προηγούμενη εμπειρία σχετική με τα προτεινόμενα 
συνοδευτικά μέτρα 

- Επάρκεια πόρων (εγκαταστάσεις αποθήκευσης/δια- 
νομής, κατάλληλο προσωπικό κλπ) για την υλοποίηση 
της Πράξης 

• Η πράξη δεν πρέπει να τυγχάνει διπλής χρηματοδό¬ 
τησης από το ΕΠ ή άλλους κοινοτικούς πόρους 

• Κάλυψη του πληθυσμού της Περιφερειακής Ενό¬ 
τητας 

• Ευρύτητα της σύμπραξης εντός της Περιφερειακής 
Ενότητας 

• Η πληρότητα και σαφήνεια της πρότασης. 

• Τα προτεινόμενα συνοδευτικά μέτρα και η συνά- 
φειά τους με το είδος υλικής στέρησης και την ομάδα 
στόχου της πράξης. 

ΆΡΘΡΟ 9 - ΕΚΔΟΣΗ 
ΤΗΣ ΑΠΟΦΑΣΗΣ ΕΝΤΑΞΗΣ ΠΡΑΞΗΣ 

Η απόφαση Ένταξης Πράξης υπογράφεται από τη 
Γενική Γραμματέα Πρόνοιας μετά από εισήγηση της 
Διαχειριστικής Αρχής. 

Η απόφασηΈνταξης Πράξης δημοσιεύεται στην ιστο¬ 
σελίδα της Διαχειριστικής Αρχής και κοινοποιείται 
υποχρεωτικά στο Φορέα Χρηματοδότησης του Έργου 
(Γενική Διεύθυνση του Υπουργείου Εργασίας) και στην 
αρμόδια για το Πρόγραμμα Δημοσίων Επενδύσεων Δι¬ 
εύθυνση του Υπουργείου Οικονομίας, Υποδομών, Ναυ¬ 
τιλίας και Τουρισμού (ΥΠ.ΟΙ.Υ.Ν. και Τ), προκειμένου να 
εγγράφει η Πράξη στη Συλλογική απόφαση. 

Η απόφαση Ένταξης Πράξης εμπεριέχει και το Σύμ¬ 
φωνο Αποδοχής Ορων. 


ΑΡΘΡΟ 10 - ΤΡΟΠΟΠΟΙΗΣΗ 
ΤΗΣ ΑΠΟΦΑΣΗΣ ΕΝΤΑΞΗΣ ΠΡΑΞΗΣ 

Η διαδικασία τροποποίησης εφαρμόζεται σε κάθε 
περίπτωση που εντοπίζεται από τον Δικαιούχο ή την 
Διαχειριστική Αρχή η αναγκαιότητα τροποποίησης των 
στοιχείων που προσδιορίζονται στην απόφασηΈνταξης 
Πράξης. 

Στην περίπτωση αποδοχής της τροποποίησης, εκ- 
δίδεται από την Γενική Γραμματέα Πρόνοιας, τροπο¬ 
ποιημένη απόφασηΈνταξης Πράξης, η οποία αποτελεί 
τροποποίηση της αρχικής. 

Η τροποποιημένη απόφασηΈνταξης Πράξης δημοσιεύ¬ 
εται στην οικεία ιστοσελίδα της Διαχειριστικής Αρχής, 
κοινοποιείται στο Φορέα Χρηματοδότησης του Επιχει¬ 
ρησιακού Προγράμματος, στην αρμόδια για το Πρό¬ 
γραμμα Δημοσίων Επενδύσεων Διεύθυνση του Υπουρ¬ 
γείου Οικονομίας, Υποδομών, Ναυτιλίας και Τουρισμού 
(ΥΠ.ΟΙ.Υ.Ν. και Τ) και στον Δικαιούχο. 

ΑΡΘΡΟ 11 - ΑΝΑΚΛΗΣΗ 
ΤΗΣ ΑΠΟΦΑΣΗΣ ΕΝΤΑΞΗΣ ΠΡΑΞΗΣ 

Η απόφασηΈνταξης Πράξης δύναται να ανακαλείται 
και να διαγράφεται από το Πρόγραμμα Δημοσίων Επεν¬ 
δύσεων (Π.Δ.Ε.) όταν: 

• Ο φορέας δεν έχει προβεί σε καμία ενέργεια για 
την υλοποίηση των δράσεων πέραν των έξι (6) μηνών 

• Παρουσιάζονται σημαντικές παρατυπίες κατά τη 
διαδικασία αξιολόγησης και ελέγχου από τις αρμόδιες 
αρχές διαχείρισης και ελέγχου. 

Στην περίπτωση ανάκλησης της απόφασης Ένταξης 
και εφόσον υπάρχουν μη σύννομες δαπάνες, τότε ακο¬ 
λουθείται η διαδικασία εκταμίευσης των αχρεωστήτως 
καταβληθέντων όπως αυτή ορίζεται στο άρθρο 22 του 
Ν. 4314/2014. 

ΑΡΘΡΟ 12 - ΟΛΟΚΛΗΡΩΣΗ ΤΗΣ ΠΡΑΞΗΣ ΕΝΤΑΞΗΣ 

Με αίτημα του Δικαιούχου η Διαχειριστική Αρχή προ¬ 
βαίνει στις διαδικασίες ολοκλήρωσης της Πράξης. 

Στο πλαίσιο αυτό οριστικοποιεί τα στοιχεία της Πρά¬ 
ξης στο Ολοκληρωμένο Πληροφοριακό Σύστημα (Ο.Π.Σ.) 
και εκδίδει απόφαση Ολοκλήρωσης της Πράξης. Η από¬ 
φαση κοινοποιείται στον Δικαιούχο. Πριν την απόφαση 
Ολοκλήρωσης της Πράξης η Διαχειριστική Αρχή προ¬ 
βαίνει σε διοικητικές ή/και επιτόπιες επαληθεύσεις σύμ¬ 
φωνα με το άρθρο 13 παρ. Δ, της παρούσας απόφασης. 

Η ένταξη των Πράξεων στο Επιχειρησιακό Πρόγραμμα, 
η τροποποίηση, η ανάκλησή τους και η απόφαση Ολο¬ 
κλήρωσης, πραγματοποιούνται με απόφαση της Γ ενικής 
Γραμματέως Πρόνοιας σε συνέχεια προηγούμενης ει¬ 
σήγησης του Προϊσταμένου της Διαχειριστικής Αρχής. 

ΑΡΘΡΟ 13 - ΔΙΚΑΙΟΥΧΟΙ 

Με απόφαση της Αν. Υπουργού Εργασίας και Κοινωνι¬ 
κής Αλληλεγγύης εκδίδεται Πρόσκληση για την υποβολή 
Αιτήσεων Χρηματοδότησης από Κοινωνικές Συμπράξεις. 

Σε κάθε Κοινωνική Σύμπραξη, Δικαιούχος δύναται να 
είναι Περιφέρεια, Δήμος ή Ν.Π.Δ.Δ., ο οποίος συνάπτει 
Πρωτόκολλο Συνεργασίας και φέρει την ευθύνη υλο¬ 
ποίησης της Πράξης. 

Οι υποβληθείσες Αιτήσεις Χρηματοδότησης αξιολο¬ 
γούνται από Επιτροπή Αξιολόγησης η οποία εισηγείται 
στη Διαχειριστική Αρχή. 

ΑΡΘΡΟ 14 - ΔΙΟΙΚΗΤΙΚΗ ΚΑΙ ΕΠΙΧΕΙΡΗΣΙΑΚΗ 
ΕΠΑΡΚΕΙΑ ΔΙΚΑΙΟΥΧΩΝ 

Η αρχική διοικητική και επιχειρησιακή επάρκεια του 
δικαιούχου επιβεβαιώνεται από την διαχειριστική αρχή 
βάση κριτηρίων όπως: 

• Προηγούμενη εμπειρία 

• Στελέχωση και εξοπλισμό υπηρεσιών 

ΑΡΘΡΟ 15 - ΥΠΟΒΟΛΗ ΤΕΧΝΙΚΟΥ 
ΔΕΛΤΙΟΥ ΠΡΑΞΗΣ/ΥΠΟΧΡΕΩΣΕΙΣ ΔΙΚΑΙΟΥΧΩΝ 

Προκειμένου μια πράξη να ενταχθεί για χρηματοδότη¬ 
ση από το ΕΠ, οι Δικαιούχοι υποβάλλουν τυποποιημένο 
Τεχνικό Δελτίο Πράξης, το οποίο περιλαμβάνει μεταξύ 
άλλων: 

α) Την ταυτότητα της Πράξης, όπου περιγράφονται 
γενικά στοιχεία, με τα οποία αυτή ταυτοποιείται στα 
διάφορα επίπεδα του Ε.Π. I, μέσω συγκεκριμένων κω¬ 
δικών του Ο.Π.Σ., καθώς και στοιχεία σχετικά με τους 
φορείς που εμπλέκονται στον προγραμματισμό, υλο¬ 
ποίηση, χρηματοδότηση και λειτουργία της Πράξης. 

β) Το φυσικό αντικείμενο, όπου παρατίθεται συνοπτι¬ 
κή περιγραφή του φυσικού αντικειμένου της Πράξης, 
με αναφορά στα βασικά τεχνικά/λειτουργικά και άλλα 
χαρακτηριστικά, στη μεθοδολογία υλοποίησης και τον 
αριθμό ωφελουμένων ανά κατηγορία. 

γ) Το χρονοδιάγραμμα ωρίμανσης και υλοποίησης το 
οποίο συμπληρώνεται από το φορέα υλοποίησης της 
Πράξης, συνεκτιμώντας τις ιδιαιτερότητές της. 

δ) Τους δείκτες παρακολούθησης, και πιο συγκεκρι¬ 
μένα τους δείκτες εκροών και αποτελέσματος, στους 
οποίους συμβάλλει η Πράξη με την υλοποίηση και λει¬ 
τουργία της. 

ε) Τα στοιχεία συμπληρωματικότητας με άλλα Προ¬ 
γράμματα 

στ) Το χρηματοδοτικό σχέδιο, με στοιχεία που αφο¬ 
ρούν στο οικονομικό αντικείμενο της Πράξης. 

Η Διαχειριστική Αρχή διασφαλίζει την πρόσβαση των 
Δικαιούχων στις σχετικές πληροφορίες, συμπεριλαμβα¬ 
νομένων επικαιροποιημένων πληροφοριών όταν κρίνεται 
απαραίτητο και λαμβάνοντας υπόψη την προσβασιμότη- 
τα των ηλεκτρονικών ή άλλων υπηρεσιών επικοινωνίας, 
τουλάχιστον ως προς τα ακόλουθα: 

α) την Πρόσκληση υποβολής Αιτήσεων Χρηματοδό¬ 
τησης, 

β) τους όρους επιλεξιμότητας των δαπανών, οι οποίοι 
πρέπει να τηρούνται προκειμένου να είναι δυνατή η 
χρηματοδότηση στο πλαίσιο του Ε.Π.Ι. 

γ) την περιγραφή των διαδικασιών εξέτασης των Αι¬ 
τήσεων Χρηματοδότησης και τις σχετικές προθεσμίες, 
δ) τα κριτήρια επιλογής των Πράξεων που θα χρη¬ 
ματοδοτηθούν, 

ε) τους κανόνες δημοσιότητας και επικοινωνίας, 
στ) κάθε πληροφόρηση και στοιχείο για την διευκό¬ 
λυνση του έργου των δικαιούχων 
Ο Δικαιούχος παρέχει στην Διαχειριστική Αρχή όλα 
τα απαραίτητα στοιχεία για την αξιολόγηση και την 
παρακολούθηση της Πράξης. 

Κατά την εκτέλεση της Πράξης, ο Δικαιούχος υπο- 
χρεούται να παρέχει όλες τις απαραίτητες πληροφο¬ 
ρίες που ζητούνται για την πρόοδο της Πράξης και 
να διευκολύνει τη Διαχειριστική Αρχή και την Αρχή 
Ελέγχου, στον τόπο υλοποίησης για επιτόπια επαλή¬ 
θευση. Ο Δικαιούχος υποχρεούται να παρέχει μετά 


από ειδοποίηση πληροφόρηση για την οικονομική και 
φυσική πρόοδο της Πράξης. Κατά την ολοκλήρωση της 
Πράξης ο Δικαιούχος υποχρεούται να καταρτίζει ανα¬ 
λυτική έκθεση όπου θα περιγράφεται το υλοποιηθέν 
φυσικό αντικείμενο, οι δαπάνες που πραγματοποιή¬ 
θηκαν και το αποτέλεσμα που επιτεύχθηκε σε σχέση 
με το εγκριθέν. 

Ο Δικαιούχος προβαίνει επίσης σε διαδικασίες δημο¬ 
σιότητας και ενημέρωσης των ωφελουμένων σύμφωνα 
με το Εθνικό και Κοινοτικό Δίκαιο. 

Ο Δικαιούχος είναι υπεύθυνος για την ενημέρωση του 
Ολοκληρωμένου Πληροφοριακού Συστήματος (Ο.Π.Σ.) με 
τα δεδομένα και έγγραφα των Πράξεων που υλοποιεί 
και ειδικότερα: 

• την υποχρεωτική ενημέρωση με ηλεκτρονικό τρό¬ 
πο του Ο.Π.Σ. για τα δεδομένα και έγγραφα προ¬ 
γραμματισμού και υλοποίησης που απαιτούνται για τη 
χρηματοοικονομική διαχείριση, την παρακολούθηση, 
τις επαληθεύσεις, τους ελέγχους, την αξιολόγηση 
πράξεων και γενικότερα τη διαδρομή ελέγχου των 
Πράξεων. 

• την ακρίβεια, την ποιότητα και πληρότητα των στοι¬ 
χείων που υποβάλλει στο Ο.Π.Σ., σύμφωνα με το χρονικό 
πλαίσιο που προβλέπεται στις σχετικές διατάξεις. 

ΑΡΘΡΟ 16 - ΕΠΙΛΕΞΙΜΕΣ ΕΝΕΡΓΕΙΕΣ 

Η χρηματοδοτική συνεισφορά χορηγείται για την 
υλοποίηση Πράξεων, όπως αυτές ορίζονται στο Επι¬ 
χειρησιακό Πρόγραμμα Επισιτιστικής και Βασικής Υλικής 
Συνδρομής (Ε.Π. I): 

α. Κεντρικών προμηθειών τροφίμων ή/και Βασικής 
Υλικής Συνδρομής που θα διανέμονται στις Κοινωνικές 
Συμπράξεις προς διανομή στους ωφελούμενους. 

β. Αποκεντρωμένων προμηθειών και διανομής τροφί¬ 
μων ή/και Βασικής Υλικής Συνδρομής και Συνοδευτικών 
Μέτρων που θα υλοποιηθούν από τις Κοινωνικές Συ¬ 
μπράξεις προς τους ωφελούμενους. 

γ. Τεχνικής βοήθειας μέσων των οποίων δύναται να 
υποστηρίζονται οι Αρχές Διαχείρισης Συντονισμού και 
Ελέγχου του Ε.Π. I, όπως προσδιορίζονται στο άρθρο 3 
της παρούσας απόφασης, οι δράσεις δημοσιότητας, οι 
Κοινωνικές Συμπράξεις κλπ. 

Μια δαπάνη είναι επιλέξιμη για στήριξη από το Επι¬ 
χειρησιακό Πρόγραμμα I (Ε.Π. I), εάν έχει πραγματοποι¬ 
ηθεί και πληρωθεί μεταξύ 1ης Δεκεμβρίου 2013 και 31ης 
Δεκεμβρίου 2023. 

Δεν επιλέγονται για χρηματοδότηση από το Επιχει¬ 
ρησιακό Πρόγραμμα I Πράξεις που έχουν περατωθεί 
υλικά ή εκτελεστεί εξ ολοκλήρου πριν να υποβάλει ο 
Δικαιούχος στη Διαχειριστική Αρχή την Αίτηση Χρημα¬ 
τοδότησης βάσει του Επιχειρησιακού Προγράμματος, 
ανεξάρτητα αν ο Δικαιούχος έχει εκτελέσει όλες τις 
σχετικές πληρωμές. 

Οι προμήθειες τροφίμων ή/και Βασικής Υλικής Συνδρο¬ 
μής θα πραγματοποιούνται σύμφωνα με το εκάστοτε 
ισχύον Εθνικό και Κοινοτικό δίκαιο. 

Με απόφαση της Αν. Υπουργού Εργασίας και Κοινωνι¬ 
κής Αλληλεγγύης, ρυθμίζονται τα θέματα που αφορούν 
στον καθορισμό των ειδών που θα διανεμηθούν, ανάλο¬ 
γα με τις διαμορφούμενες κοινωνικές συνθήκες και τις 
ανάγκες των ωφελουμένων, καθώς και στις διαδικασίες 
προμήθειάς τους. 

ΑΡΘΡΟ 17 - ΕΠΙΛΕΞΙΜΟΤΗΤΑ ΤΩΝ ΔΑΠΑΝΩΝ 

Η επιλεξιμότητα καθορίζεται βάσει του Κανονισμού 
223/2014 και του εγκεκριμένου Ε.Π. Οι δαπάνες που είναι 
επιλέξιμες για στήριξη από το ΕΠ I είναι οι ακόλουθες: 

1. Οι δαπάνες για την αγορά τροφίμων ή/και την πα¬ 
ροχή Βασικής Υλικής Συνδρομής. 

2. Οι δαπάνες μεταφοράς των τροφίμων ή της Βασικής 
Υλικής Συνδρομής από τα σημεία στα οποία δημόσιος 
φορέας συγκεντρώνει τα προϊόντα στις αποθήκες των 
φορέων των Κοινωνικών Συμπράξεων και οι δαπάνες 
αποθήκευσης βάσει κατ' αποκοπήν ποσοστού μέχρι 
1% των δαπανών που αναφέρονται στο σημείο 1, ή σε 
δεόντως αιτιολογημένες περιπτώσεις, οι δαπάνες που 
όντως πραγματοποιήθηκαν και πληρώθηκαν με την 
προσκόμιση τιμολογίων. Δικαιούχος της δαπάνης αυ¬ 
τής είναι ο Δημόσιος φορέας-επικεφαλής εταίρος της 
Κοινωνικής σύμπραξης. 

3. Οι διοικητικές δαπάνες και οι δαπάνες μεταφοράς 
και αποθήκευσης που επωμίζονται οι Κοινωνικές Συ¬ 
μπράξεις βάσει κατ’ αποκοπήν ποσοστού μέχρι 5% των 
δαπανών που αναφέρονται στο στοιχείο 1. Δικαιούχοι 
των δαπανών αυτών είναι οι Κοινωνικές Συμπράξεις. 

4. Οι δαπάνες συλλογής, μεταφοράς, αποθήκευσης 
και διανομής δωρεών τροφίμων καθώς και οι δαπάνες 
οποίες συνδέονται άμεσα με δραστηριότητες ενημέρω¬ 
σης, που πραγματοποιήθηκαν και πληρώθηκαν από τις 
Κοινωνικές Συμπράξεις, 

5. Οι δαπάνες για Συνοδευτικά Μέτρα τα οποία λαμ- 
βάνονται και δηλώνονται από τις Κοινωνικές Συμπράξεις 
που παρέχουν απευθείας ή βάσει συμφωνιών συνεργα¬ 
σίας τα τρόφιμα ή/και την υλική βοήθεια στους ωφελού¬ 
μενους, βάσει κατ’ αποκοπήν ποσοστού μέχρι 5% των 
δαπανών που αναφέρονται στο στοιχείο 1. 

Οι ακόλουθες δαπάνες δεν είναι επιλέξιμες για στή¬ 
ριξη από το Ε.Π. I: 

• τόκοι χρέους, 

• παροχή υποδομών, 

• κόστος μεταχειρισμένων αγαθών, 

• Φόρος Προστιθέμενης Αξίας, εκτός της περίπτωσης 
που δεν είναι ανακτήσιμος δυνάμει της εθνικής νομο¬ 
θεσίας για τον Φ.Π.Α. 

ΑΡΘΡΟ 18 - ΧΡΗΜΑΤΟΔΟΤΗΣΗ 

1. Η εθνική και ενωσιακή συμμετοχή για όλες τις πρά¬ 
ξεις που εντάσσονται στο ΕΠ I, είναι δημόσιες επενδύ¬ 
σεις και χρηματοδοτούνται από το Πρόγραμμα Δημο¬ 
σίων Επενδύσεων (Π.Δ.Ε). 

2. Η απόφαση Ένταξης της Πράξης, εκδίδεται από 
την Αν. Υπουργό Εργασίας και Κοινωνικής Αλληλεγ¬ 
γύης και αποτελεί αυτοδίκαια πρόταση εγγραφής 
στο συγχρηματοδοτούμενο σκέλος του ΠΔΕ. Η εγ¬ 
γραφή πραγματοποιείται από το Υπουργείο Οικονο¬ 
μίας, Υποδομών, Ναυτιλίας και Τουρισμού (ΥΠ.ΟΙ.Υ.Ν. 
και Τ.) στην Συλλογική απόφαση 093/2 και βαρύνει 
το συγχρηματοδοτούμενο σκέλος του Προϋπολογι¬ 
σμού Δημοσίων Επενδύσεων. Με την εγγραφή στον 
Προϋπολογισμό Δημοσίων Επενδύσεων εγγράφεται 
πίστωση για το έτος της ένταξης ανάλογα με τις 
ανάγκες της Πράξης. Η χρηματοδότηση για τα επό¬ 
μενα έτη γίνεται με την ετήσια εγγραφή πιστώσεων 
στο Π.Δ.Ε., σύμφωνα με τις ισχύουσες διατάξεις και 
μετά από εισήγηση της Διαχειριστικής Αρχής στον 
φορέα χρηματοδότησης. 


3. Η χρηματοδότηση της ως άνω Συλλογικής απόφα¬ 
σης του Συγχρηματοδοτούμενου σκέλους του Π.Δ.Ε., 
εκτελείται από την Τράπεζα της Ελλάδος μέσω Κεντρι¬ 
κού Λογαριασμού. Η απόφαση αυτή εκδίδεται κατόπιν 
εισήγησης της Αρχής Διαχείρισης, στην Εθνική Αρχή 
Συντονισμού (Γενική Γραμματεία Πρόνοιας). 

4. Οι πληρωμές των Πράξεων του Συγχρηματοδοτού¬ 
μενου σκέλους πραγματοποιούνται, μέσω λογαριασμών 
δημοσίων επενδύσεων που τηρούνται στην Τράπεζα 
της Ελλάδος, σύμφωνα με τις ισχύουσες διατάξεις για 
το ΠΔΕ. 

5. Στις περιπτώσεις Δικαιούχων που είναι νομικά πρό¬ 
σωπα οποιασδήποτε μορφής και οι πληρωμές της παρα¬ 
γράφου 4 δεν αφορούν σε τρίτους, αλλά μεταβιβάσεις 
σε λογαριασμό του νομικού προσώπου, οι ενδεχόμενοι 
τόκοι που δημιουργούνται από τα ποσά αυτά στους 
λογαριασμούς των νομικών προσώπων είναι έσοδο 
για την Πράξη, το οποίο μειώνει ισόποσα το ποσό της 
Εθνικής Χρηματοδότησης. Σε κάθε περίπτωση η συνο¬ 
λική χρηματοδότηση σε βάρος του Προϋπολογισμού 
Δημοσίων Επενδύσεων δεν μπορεί να υπερβαίνει τα 
απαραίτητα ποσά για την ολοκλήρωση της Πράξης που 
έχει εγκριθεί αφαιρουμένων των λογιζομένων τόκων. 
Μετά την ολοκλήρωση των πληρωμών των ενταγμέ- 
νων Πράξεων διενεργείται εκκαθάριση με ευθύνη της 
Διαχειριστικής Αρχής και τυχόν αχρησιμοποίητα υπό¬ 
λοιπα επιστρέφονται στα έσοδα του Προϋπολογισμού 
Δημοσίων Επενδύσεων. 

ΑΡΘΡΟ 19 - ΠΛΗΡΩΜΕΣ 

1. Για την πραγματοποίηση πληρωμών από το Π.Δ.Ε. 
έχουν γίνει οι απαραίτητες επαληθεύσεις, έχει τηρηθεί 
η Εθνική και Κοινοτική Νομοθεσία και έχουν υποβληθεί 
τα απαραίτητα δικαιολογητικά έγγραφα. 

2. Το τελικό ύψος της χρηματοδοτούμενης δαπάνης 
οριστικοποιείται με την ολοκλήρωση της Πράξης, με 
βάση τις πραγματικές συνολικές δαπάνες στις επιλέξι¬ 
μες κατηγορίες δαπανών. Ως πραγματικές, νοούνται οι 
δαπάνες που έχουν πράγματι καταβληθεί, αντιστοιχούν 
σε πληρωμές που έχουν πραγματοποιηθεί από τους 
Δικαιούχους, δικαιολογούνται από τους όρους και τους 
στόχους της εγκεκριμένης Πράξης και από εξοφλημένα 
τιμολόγια ή λογιστικά στοιχεία ισοδύναμης αποδεικτι¬ 
κής αξίας. 

3. Οι πληρωμές από την Αρχή Διαχείρισης προς τους 
Δικαιούχους πραγματοποιούνται σε τέσσερις (4) δόσεις, 
ως εξής: 

α) Η πρώτη δόση, η οποία είναι προκαταβολή ύψους 
30% του συνολικού ποσού της χρηματοδότησης για την 
υλοποίηση της Πράξης καταβάλλεται μετά την υποβολή 
Βεβαίωσης Έναρξης Υλοποίησης από τον Δικαιούχο 
στην Διαχειριστική Αρχή, που επέχει θέση υπεύθυνης 
δήλωσης. 

β) Η δεύτερη δόση ύψους 30% του συνολικού ποσού 
τΠά χρηματοδότησης καταβάλλεται με την πιστοποίηση, 
από την Αρχή Διαχείρισης, της υλοποίησης του 60%του 
φυσικού αντικειμένου. 

γ) Η τρίτη δόση ύψους 20% του συνολικού ποσού 
της χρηματοδότησης καταβάλλεται με την πιστοποίηση 
από την Αρχή Διαχείρισης της υλοποίησης του 80%του 
φυσικού αντικειμένου. 

δ) Η τελευταία δόση ύψους 20% του συνολικού πο¬ 
σού της χρηματοδότησης αφορά στην πληρωμή του 

τελικού υπολοίπου της χρηματοδότησης και καταβάλ¬ 
λεται με την πιστοποίηση από την Αρχή Διαχείρισης 
της υλοποίησης του 100% του Φυσικού και Οικονομικού 
Αντικειμένου (σύνολο δαπανών συνοδευόμενων από τα 
παραστατικά εξόφλησης), σύμφωνα με το περιεχόμενο 
της προγραμματικής σύμβασης και μετά την υποβολή 
της αίτησης τελικής πληρωμής και λοιπών δικαιολογη- 
τικών υλοποίησης από τον δικαιούχο. 

Για την καταβολή της αποπληρωμής απαιτείται η 
προηγούμενη υποβολή της Απολογιστικής'Εκθεσης του 
Σχεδίου από τον δικαιούχο. 

Οι κατ’ αποκοπήν επιλέξιμες δαπάνες όπως αυτές 
ορίζονται στο Αρθρο 26, σημείο 2 β καιγ του Κανονισμού 
223/2014, συνδέονται με το ποσοστό υλοποίησης του 
φυσικού αντικειμένου και γίνονται παράλληλα με την 
πιστοποίηση και την πληρωμή του. 

4. Η πληρωμή που αναφέρεται στην παράγραφο 1 
μπορεί να διακοπεί από την Διαχειριστική Αρχή στις 
ακόλουθες δεόντως αιτιολογημένες περιπτώσεις: 

• το ποσό της αξίωσης πληρωμής δεν οφείλεται ή 
δεν έχουν προσκομιστεί τα απαραίτητα δικαιολογητι- 
κά έγγραφα, συμπεριλαμβανομένων και των εγγράφων 
που είναι αναγκαία για τις Επαληθεύσεις Διαχείρισης 
σύμφωνα με το άρθρο 32 παράγραφος 4 στοιχείο α του 
Κανονισμού 223/2014, 

• έχει ξεκινήσει έρευνα σε σχέση με πιθανές παρα¬ 
τυπίες που επηρεάζουν τη σχετική δαπάνη. 

Ο ενδιαφερόμενος Δικαιούχος ενημερώνεται γραπτώς 
για την διακοπή και τους λόγους της διακοπής. 

ΑΡΘΡΟ 20 - ΜΗΧΑΝΟΓΡΑΦΙΚΟ ΣΥΣΤΗΜΑ 

Για τις ανάγκες της παρακολούθησης του Επιχειρησι¬ 
ακού Προγράμματος I και πιστοποίησης των δαπανών, 
θα χρησιμοποιηθεί το Ολοκληρωμένο Πληροφοριακό 
Σύστημα (Ο.Π.Σ.) του ΕΣΠΑ. Ειδικότερα για τις ανάγκες 
του Επιχειρησιακού Προγράμματος θα διαμορφωθεί 
ενιαίο ειδικό Πληροφοριακό Σύστημα το οποίο θα εί¬ 
ναι διαθέσιμο στις Κοινωνικές Συμπράξεις και το οποίο 
θα δύναται μέσω δι-επαφής να παρέχει τα αναγκαία 
στοιχεία στο ΟΠΣ. 

Μέσω του μηχανογραφικού συστήματος, οι Δικαιούχοι 
της Κοινωνικής Σύμπραξης εξασφαλίζουν την καταγρα¬ 
φή των ωφελούμενων, όπως θα προσδιορισθεί στην 
σχετική απόφαση της Αν. Υπουργού Εργασίας και Κοι¬ 
νωνικής Αλληλεγγύης και πιστοποιούν την διανομή των 
υλικών αγαθών και τροφίμων προς αυτούς. 

ΑΡΘΡΟ 21 - ΔΙΑΔΙΚΑΣΙΕΣ ΕΛΕΓΧΟΥ 

Οι διαδικασίες ελέγχου από την Αρχή Διαχείρισης 
(Άρθρο 3 της παρούσης σημείο 3) αφορούν στην επα¬ 
λήθευση της παράδοσης των συγχρηματοδοτούμενων 
προϊόντων και υπηρεσιών και την καταβολή των δα¬ 
πανών που δηλώνουν οι δικαιούχοι και ότι οι δαπάνες 
αυτές είναι σύμφωνες με το εφαρμοστέο δίκαιο, το 
επιχειρησιακό πρόγραμμα και τους όρους για την υπο¬ 
στήριξη της πράξης. 

Τα αρμόδια όργανα, μέσω επιτόπιων επαληθεύσεων 
πιστοποιούν ότι τα παρεχόμενα υλικά αγαθά, φτάνουν 
στους ωφελούμενους. Σε καμία περίπτωση, οι διαδικα¬ 
σίες ελέγχου δεν μπορούν να φτάσουν στο επίπεδο 
των ωφελούμενων. 

Οι Κοινωνικές Συμπράξεις οφείλουν να τηρούν αρχείο 
ωφελούμενων για χρήση από τους ίδιους ή και στη δι¬ 
ασταύρωση στοιχείων για τη μη διπλή χρηματοδότηση. 


Μέριμνα θα ληφθεί για την πλήρη διαχείριση των 
ευαίσθητων προσωπικών δεδομένων. 

ΑΡΘΡΟ 22 - ΔΗΜΟΣΙΟΝΟΜΙΚΕΣ ΔΙΟΡΘΩΣΕΙΣ 

Οι αρμόδιες Αρχές για τη διαχείριση και τον έλεγχο 
έχουν κατά την άσκηση των αρμοδιοτήτων τους, την 
πρωταρχική ευθύνη για τη διερεύνηση των παρατυπιών 
και την επιβολή των αναγκαίων δημοσιονομικών διορ¬ 
θώσεων και της επιδίωξης της ανάκτησης των σχετικών 
ποσών. 

Στην περίπτωση διαπίστωσης παράβασης εθνικού ή 
ενωσιακού δικαίου, λαμβάνοντας υπόψη το είδος και 
τη φύση της παράβασης και τις δημοσιονομικές της 
επιπτώσεις, η Αρχή Διαχείρισης, η Αρχή Πιστοποίησης, 
και η Αρχή Ελέγχου δύναται να προβαίνουν σε ακύρω¬ 
ση μέρους ή του συνόλου της χρηματοδότησης της 
Πράξης από το Επιχειρησιακό Πρόγραμμα. Τα στοιχεία 
διαβιβάζονται στις αρμόδιες εθνικές αρχές ή στα αρ¬ 
μόδια πειθαρχικά όργανα ή στις εισαγγελικές αρχές 
κατά περίπτωση. 

Οι δημοσιονομικές διορθώσεις και ανακτήσεις κατα- 
χωρούνται στο Ο.Π.Σ. από την Διαχειριστική Αρχή. 

ΑΡΘΡΟ 23 - ΑΞΙΟΛΟΓΗΣΗ 

Η Διαχειριστική Αρχή του Ε.Π. I θα πραγματοποιήσει 
δομημένη έρευνα επισκόπησης στις Κοινωνικές Συμπρά¬ 
ξεις το 2017 και το 2022, σύμφωνα με το υπόδειγμα που 
θα εκδώσει η Ευρωπαϊκή Επιτροπή. 

Η Διαχειριστική Αρχή δύναται να προβεί σε παραπά¬ 
νω αξιολογήσεις ή θεματικές έρευνες εφόσον κρίνει 
απαραίτητο και μετά την έγκριση από την Επιτροπή 
Συντονισμού του Προγράμματος. 

ΑΡΘΡΟ 24 - ΕΝΗΜΕΡΩΣΗ ΚΑΙ ΕΠΙΚΟΙΝΩΝΙΑ 

1. Η Εθνική Αρχή Συντονισμού και η Αρχή Διαχείρισης 
του άρθρου 3 της παρούσας απόφασης, παρέχουν ενη¬ 
μέρωση σχετικά με τις ενέργειες που χρηματοδοτούνται 
από το Ταμείο και τις προβάλλουν. Η ενημέρωση απευ¬ 
θύνεται, ιδίως, στους δυνητικά ωφελούμενους - καθώς 
και στο ευρύτερο κοινό και στα Μέσα Μαζικής Επικοινω¬ 
νίας και στοχεύει να τονίσει τον ρόλο της Ευρωπαϊκής 
Ένωσης και να εξασφαλίσει την ευδιάκριτη προβολή 
της συνεισφοράς του Ταμείου, των Κρατών Μελών και 
των Κοινωνικών Συμπράξεων ως προς την κοινωνική 
συνοχή, χωρίς να στιγματίζονται οι τελικοί αποδέκτες. 

2. Η Διαχειριστική Αρχή διατηρεί κατάλογο των Πρά¬ 
ξεων που χρηματοδοτούνται από το Ταμείο υπό μορφή 
λογιστικού φύλλου δεδομένων, ο οποίος επιτρέπει την 
ταξινόμηση, αναζήτηση, εξαγωγή, σύγκριση και εύκο¬ 
λη δημοσίευση των δεδομένων στο διαδίκτυο, για να 
εξασφαλίζεται διαφάνεια στη στήριξη του Ταμείου. Ο 
κατάλογος των Πράξεων περιλαμβάνει τουλάχιστον τις 
εξής πληροφορίες: 

• Το όνομα και τη διεύθυνση του Δικαιούχου 

• Το χορηγούμενο ποσό της ενωσιακής χρηματοδό¬ 
τησης 

• Το είδος της υλικής στέρησης στο οποίο στοχεύει 
η χρηματοδότηση. 

Η Διαχειριστική Αρχή επικαιροποιεί τον κατάλογο των 
Πράξεων τουλάχιστον ανά δωδεκάμηνο. 

3. Κατά την εκτέλεση μιας Πράξης, οι Δικαιούχοι και 
οι εταίροι της Κοινωνικής Σύμπραξης, ενημερώνουν το 
κοινό σχετικά με την υποστήριξη που έχουν λάβει από 

το Ταμείο, τοποθετώντας κατ ελάχιστον είτε μία αφίσα 
με στοιχεία σχετικά με την Πράξη (ελάχιστο μέγεθος 
Α3) που περιλαμβάνει τη χρηματοδοτική υποστήριξη 
από την Ευρωπαϊκή Ένωση, είτε ένα έμβλημα της Ένω¬ 
σης σε λογικές διαστάσεις, σε σημείο εύκολα ορατό 
από το κοινό. Η υποχρέωση αυτή εκπληρώνεται χωρίς 
να στιγματίζονται οι τελικοί αποδέκτες σε κάθε σημείο 
παράδοσης, εκτός εάν αυτό είναι αδύνατον λόγω των 
συνθηκών της διανομής. 

Οι Δικαιούχοι και οι εταίροι της Κοινωνικής Σύμπραξης 
που διαθέτουν δικτυακούς τόπους, παρέχουν επίσης 
σύντομη περιγραφή της Πράξης στους δικτυακούς τους 
τόπους, όπου αναφέρονται οι στόχοι, τα προσδοκώμενα 
αποτελέσματα και η χρηματοδοτική υποστήριξη από 
την Ένωση. 

4. Όλα τα μέτρα ενημέρωσης και επικοινωνίας που 
εφαρμόζει ο Δικαιούχος και οι εταίροι της Κοινωνικής 
Σύμπραξης, αναγνωρίζουν τη στήριξη της Πράξης από 
το Ταμείο και προβάλλουν το έμβλημα της Ευρωπαϊ¬ 
κής Ένωσης μαζί με αναφορά στο Ταμείο Ευρωπαϊκής 
Βοήθειας για τους Απόρους. 

5. Η Διαχειριστική Αρχή ενημερώνει τους Δικαιού¬ 
χους για τη δημοσίευση του καταλόγου των Πράξεων 
σύμφωνα με την παράγραφο 2. Η Διαχειριστική Αρχή 
παρέχει τα εργαλεία ενημέρωσης και επικοινωνίας, που 
περιλαμβάνουν υποδείγματα σε ηλεκτρονική μορφή, για 
να βοηθήσει τους Δικαιούχους και τους εταίρους της 
Κοινωνικής Σύμπραξης να τηρήσουν τις υποχρεώσεις 
τους όπως ορίζονται στην παράγραφο 3. 

6. Κατά την επεξεργασία προσωπικών δεδομένων σύμ¬ 
φωνα με τα άρθρα 15 έως 19 του Κανονισμού 223/2014, 
η Διαχειριστική Αρχή, καθώς και οι Δικαιούχοι και οι 
εταίροι της Κοινωνικής Σύμπραξης τηρούν τις διατάξεις 
της οδηγίας 95/46/ΕΚ. 

ΑΡΘΡΟ 25 - ΠΛΗΡΟΦΟΡΗΣΗ - ΔΗΜΟΣΙΟΤΗΤΑ 

Με την έγκριση του Συστήματος Διαχείρισης και 
Ελέγχου (Σ.Δ.Ε.), η Διαχειριστική Αρχή θα προβεί στη 
διαμόρφωση του Σχεδίου Δράσης Δημοσιότητας και 
Πληροφόρησης. 

Λόγω του μεγάλου αριθμού των δυνητικών ωφελου- 
μένων και λαμβάνοντας υπόψη τις εξειδικευμένες ανά¬ 
γκες και συνθήκες πληροφόρησής τους (ή και σχετικά 
εμπόδια σε αυτήν λόγω του φάσματος της φτώχειας), 
θα υλοποιηθεί μια εκτεταμένη αλλά ταυτόχρονα στο- 
χευμένη εκστρατεία ενημέρωσης σε όλη τη διάρκεια 
υλοποίησης του Επιχειρησιακού Προγράμματος I, που 
θα αναπτυχθεί σε όλες τις Περιφερειακές Ενότητες 
της χώρας. 

Οι ενέργειες δημοσιότητας και πληροφόρησης, συμ¬ 
μορφώνονται σε κάθε περίπτωση με τις απαιτήσεις 
δημοσιότητας του Κανονισμού 223/2014 και στοχεύουν 
στην υποστήριξη της φυσικής και ηλεκτρονικής δικτύω¬ 
σης και ενημέρωσης φορέων και ωφελουμένων, για την 
βέλτιστη οργάνωση της παροχής της υλικής βοήθειας 
και των συνοδευτικών μέτρων. 

Για τον συντονισμό των Κοινωνικών Συμπράξεων με¬ 
ταξύ τους αλλά και σε εθνικό επίπεδο θα αναπτυχθεί 
Δίκτυο Φορέων Συντονισμού και Υλοποίησης για το Ε.Π. 
I, το οποίο θα επιβλέπει και θα συντονίζει η Συντονιστική 
Επιτροπή (άρθρο 3 σημείο 6 της παρούσας απόφασης), 
στο οποίο θα μετέχουν εκπρόσωποι των Αρχών Διαχεί¬ 


ρισης καθώς και εκπρόσωποι των Ενώσεων των Δήμων/ 
Περιφερειών και άλλων κεντρικών φορέων π.χ Δίκτυο 
Φτώχειας κτλ. 

Οι δράσεις του Δικτύου θα περιλαμβάνουν συνα¬ 
ντήσεις, ημερίδες και εργαστήρια, ιστοσελίδα με ννοό 
σύστημα ανταλλαγής θέσεων και απόψεων, β-ίοιχιπι, 
σύστημα συντονισμού υλικής βοήθειας κλπ. 

ΑΡΘΡΟ 26 - ΣΥΜΠΛΗΡΩΜΑΤΙΚΟΤΗΤΑ 
ΜΕ ΤΟ Ε.Κ.Τ. - ΔΙΠΛΗ ΧΡΗΜΑΤΟΔΟΤΗΣΗ 

Σε ότι αφορά στη συμπληρωματικότητα με τις παρεμ¬ 
βάσεις του Ε.Κ.Τ., θα αναπτυχθούν μια σειρά δράσεις 
που περιλαμβάνουν: 

• Την παρακολούθηση των δράσεων του Ε.Κ.Τ. σχετικά 
με δυνητικές συνέργειες με το Τ.Ε.Β.Α. από την Ειδική 
Υπηρεσία Συντονισμού και Παρακολούθησης Δράσεων 
του Ευρωπαϊκού Κοινωνικού Ταμείου (Ε.Υ.Σ.Ε.Κ.Τ.), 

• Την παρακολούθηση των δράσεων του Τ.Ε.Β.Α. από 
την Εθνική Αρχή Συντονισμού του ΕΣΠΑ με σκοπό την 
επίτευξη της μέγιστης συμπληρωματικότητας με τις 
παρεμβάσεις του Ε.Κ.Τ. (ειδικά με Θεματικό Στόχο 9) 
καθώς και 

• Την αποφυγή διπλής χρηματοδότησης σε συμμόρ¬ 
φωση με το άρθρο 23 παρ.6 του Κανονισμού 223/2014. 

Η Διαχειριστική Αρχή θα ανταλλάσει πληροφορίες 
με την Ε.Υ.Σ.Ε.Κ.Τ. και τις Διαχειριστικές Αρχές των 
Περιφερειακών Επιχειρησιακών Προγραμμάτων (Π.Ε.Π.) 
ή/και την Αρχή Πιστοποίησης Πληρωμών με στόχο 
τον έλεγχο πιθανών περιπτώσεων διπλής χρηματο¬ 
δότησης. 

Επιπλέον, τα προσχέδια των ετήσιων εκθέσεων υλο¬ 
ποίησης του Επιχειρησιακού Προγράμματος θα κοινο¬ 
ποιούνται στην Ε.Υ.Σ.Ε.Κ.Τ. και τις Διαχειριστικές Αρχές 
των Π.Ε.Π. για ενημέρωση και υποβολή σχολίων. Αντί¬ 
στοιχα θα κοινοποιούνται τα προσχέδια των δομημένων 
ερευνών επισκόπησης των ωφελουμένων για σχολιασμό 
από Ε.Υ.Ε.Σ.Κ.Τ./Διαχειριστικές Αρχές Π.Ε.Π. καθώς και τα 
τελικά κείμενα. Τέλος θα θεσπιστούν εξάμηνες συναντή¬ 
σεις για επίτευξη συνεργιών μεταξύ της Ε.Υ.Σ.Ε.Κ.Τ., των 
Διαχειριστικών Αρχών των Π.Ε.Π. και της Διαχειριστικής 
Αρχής του Ε.Π. I. 

ΑΡΘΡΟ 27 - ΜΕΤΡΑ ΠΡΟΛΗΨΗΣ 
ΚΑΙ ΚΑΤΑΠΟΛΕΜΗΣΗΣ ΤΗΣ ΑΠΑΤΗΣ 

Στο Ταμείο Ευρωπαϊκής Βοήθειας για τους Απόρους 
(Τ.Ε.Β.Α.) εφαρμόζεται η Εθνική Στρατηγική κατά της 
Απάτης στις Διαρθρωτικές Δράσεις σύμφωνα με την 
Εθνική νομοθεσία. 

Στην Διαχειριστική Αρχή συγκροτείται ομάδα, έργο 
της οποίας είναι η αξιολόγηση των κινδύνων απάτης, η 
πρόταση τυχόν διορθωτικών μέτρων και η αναφορά των 
αποτελεσμάτων στην Εθνική Αρχή του Τ.Ε.Β.Α. 

ΑΡΘΡΟ 28 - ΤΕΧΝΙΚΗ ΒΟΗΘΕΙΑ 

Με την έγκριση του Συστήματος Διαχείρισης και 
Ελέγχου (Σ.Δ.Ε.), η Διαχειριστική Αρχή θα προβεί στη 
διαμόρφωση Σχεδίου Δράσης για τα μέτρα της Τεχνι¬ 
κής Βοήθειας. 

Ενδεικτικά και όχι αποκλειστικά, η Τεχνική Βοήθεια 
δύναται να χρηματοδοτήσει: 

• Δράσεις δημοσιότητας σύμφωνα με το Σχέδιο Δρά¬ 
σης Δημοσιότητας 

• Ανάπτυξη πληροφοριακών συστημάτων 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8685 


• Υποστήριξη της διοικητικής ικανότητας των Κοινω¬ 
νικών Συμπράξεων 

• Δράσεις υποστήριξης της Διαχειριστικής Αρχής 
Με απόφαση της Αν. Υπουργού Εργασίας και Κοινω¬ 
νικής Αλληλεγγύης μπορούν να καθορίζονται οι επιλέ¬ 
ξιμες κατηγορίες ενεργειών Τεχνικής Βοήθειας, τα όρια 
χρηματοδότησης ανά κατηγορία ενεργειών, οι κατη¬ 
γορίες δαπανών για το συγχρηματοδοτούμενο σκέλος 
και το σκέλος που καλύπτεται από εθνικούς πόρους, οι 
διαδικασίες δημοσιότητας που εφαρμόζονται για την 
ανάθεση προμηθειών και υπηρεσιών, καθώς και κάθε 
άλλο σχετικό θέμα. 


ΑΡΘΡΟ 29 - ΤΕΛΙΚΕΣ ΔΙΑΤΑΞΕΙΣ 

Η παρούσα υπουργική απόφαση ισχύει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2015 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΑΣ, ΥΠΟΔΟΜΩΝ, ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΝΑΥΤΙΛΙΑΣ ΚΑΙ ΤΟΥΡΙΣΜΟΥ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΓΙΩΡΓΟΣ ΣΤΑΘΑΚΗΣ ΘΕΑΝΩ ΦΩΤΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιοή ΡΥΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ,Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιίίρ://νννννν.β1.9ΐ· - β-αΐ3ΐΙ: ννβόπΐ33ΐ6Γ.β1@βί·9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































